
H O T Ă R Â R E
     - privind asocierea oraşului Boldeşti-Scăeni cu unele unităţi administrativ-teritoriale în vederea constituirii Asociaţiei de Dezvoltare Intercomunitară
 „Ţinutul Vinului” 
Având în vedere:
-  referatul de aprobare, înregistrat sub nr. 5378/21.03.2022, prin care primarul oraşului Boldeşti-Scăeni propune asocierea oraşului Boldeşti-Scaeni cu unele unităţi administrativ-teritoriale în vederea constituirii Asociaţiei de Dezvoltare Intercomunitară „Ţinutul Vinului”;
- raportul de specialitate  întocmit de compartimentul de resort, înregistrat sub nr. 5497/22.03.2022;
[bookmark: _Hlk72489015]	    - Hotărârea Consiliului Judeţean Prahova, nr. 50/10.02.2022 privind asocierea Judeţului Prahova cu localităţile  Urlați, Boldești - Scăeni, Mizil, Bucov, Valea Călugărească, Ceptura, Gura Vadului, Lapoș, Sângeru, Starchiojd, Bătrâni, Cărbunești, Tătaru, Jugureni, Călugăreni, Vadu Săpat, Predeal-Sărari, Drajna,  Fântânele, Plopu în vederea constituirii Asociaţiei de Dezvoltare Intercomunitară „Ţinutul Vinului”, persoană juridică română, de drept privat şi de utilitate publică;
	- Ordonanța Guvernului nr.26/2000 privind asociații și fundații, cu modificările și completările ulterioare;
	- avizul secretarului general, înregistrat sub nr. 5498/22.03.2022;
	- avizele comisiilor de specialitate nr. 1 şi nr. 2 – dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
	În temeiul art. 89-92,  art.129 alin. (2) lit. „e” şi alin. (9) lit. “c”, art. 139 alin. (1) şi art. 196 alin. (1), lit. “a” din OUG nr. 57/2019 privind Codul administrativ,
	Consiliul Local al oraşului Boldeşti-Scăeni adoptă prezenta hotărâre:
 
Art.1. (1) Se aprobă asocierea unităţii administrativ-teritoriale Boldeşti-Scăeni, prin consiliul local, cu unitățile administrativ teritoriale Judeţul Prahova, Urlați,  Mizil, Bucov, Valea Călugărească,  Ceptura, Gura Vadului, Lapoș, Sângeru, Starchiojd, Bătrâni, Cărbunești, Tătaru, Jugureni, Călugăreni, Vadu Săpat, Predeal-Sărari, Drajna,  Fântânele, Plopu, prin Consiliul Judeţean Prahova şi consiliile locale ale acestora, în vederea constituirii Asociaţiei de Dezvoltare Intercomunitară „Ţinutul Vinului”, persoană juridică română, de drept privat şi de utilitate publică.
(2) Se aprobă participarea oraşului Boldeşti-Scăeni, prin consiliul local, reprezentat de domnul primar Bucuroiu Constantin, în calitate de membru fondator, la constituirea Asociaţiei de Dezvoltare Intercomunitară „Ţinutul Vinului”.
Art.2. Se aprobă Statutul Asociaţiei de Dezvoltare Intercomunitară „Ţinutul Vinului” în forma prevăzută în anexă (Statutul), care face parte integrantă din prezenta hotărâre.

Art.3. Asociaţia de Dezvoltare Intercomunitară „Ţinutul Vinului”  va avea sediul în România, Municipiul Ploiești, b-dul. Republicii, nr. 2-4, Palatul Administrativ, et.7, cam.714, județul Prahova.
Art.4. Se mandatează Primarul oraşului Boldeşti-Scăeni să semneze Statutul Asociaţiei de Dezvoltare Intercomunitară „Ţinutul vinului”.
Art.5. Procedurile prevăzute de lege pentru înregistrarea Asociaţiei de Dezvoltare Intercomunitară „Ţinutul vinului” la Registrul asociațiilor și fundațiilor de pe lângă grefa Judecătoriei Ploiești vor fi duse la îndeplinire de către persoana împuternicită prin Hotarârea Consiliului Judeţean Prahova, nr. 50/10.02.2022.
Art.6. Primarul oraşului Boldeşti-Scăeni, prin intermediul Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local, va duce la îndeplinire prezenta hotărâre.
Art.7. Prezenta hotărâre se comunică Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local şi Consiliului Judeţean Prahova  şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
        
          PREŞEDINTE DE ŞEDINŢĂ,                                        
            MORARU ANA-MARIA                                       CONTRASEMNEAZĂ
                                                                                             SECRETAR GENERAL,
                                                                                            TUDOR FLORINA NELI
                                                                       


Boldeşti-Scăeni, 29.03.2022

R O M Â N I A 
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL
Nr. 5498/22.03.2022
A  V  I  Z
===========
·  asupra proiectului de hotărâre privind asocierea oraşului Boldeşti-Scaeni cu unele unităţi administrativ-teritoriale în vederea constituirii Asociaţiei de Dezvoltare Intercomunitară „Ţinutul vinului” 


           Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind asocierea oraşului Boldeşti-Scaeni cu unele unităţi administrativ-teritoriale în vederea constituirii Asociaţiei de Dezvoltare Intercomunitară „ Ţinutul vinului”, am constatat că acesta a fost iniţiat potrivit prevederilor legale în domeniu.
           Astfel, potrivit art. 89 alin. (1) din OUG nr. 57/2019 privind Codul administrativ două sau mai multe unităţi administrativ-teritoriale au dreptul ca, în limitele competenţei autorităţilor lor deliberative şi executive, să coopereze şi să se asocieze, în condiţiile legii, formând asociaţii de dezvoltare intercomunitară, cu personalitate juridică, de drept privat. Asociaţiile de dezvoltare intercomunitară sunt persoane juridice de utilitate publică.
De asemenea, potrivit art. 129 alin. 9 lit. “c” consiliul local hotărăşte, în condiţiile legii,  cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.
          Faţă de cele de mai sus şi în conformitate cu prevederile art. 243, alin. (1)  lit.”a” din O.U.G. nr. 57/2019 privind Codul administrativ, avizez favorabil acest proiect.



SECRETAR GENERAL,                                        
TUDOR FLORINA-NELI







